Conferința internațională “Russell 150”, la Facultatea de Filosofie a Universității din București
În perioada 4-5 noiembrie 2022, Facultatea de Filosofie a Universității din București, prin Departamentul de Filosofie Teoretică, organizează conferință internațională intitulată “Russell 150”. 
Evenimentul, care aniversează 150 de ani de la nașterea filosofului Bertrand Russell, este organizat împreună cu Institutul de Filosofie şi Psihologie „Constantin Rădulescu-Motru” al Academiei Române şi cu Centrul de Logică, Filosofie şi Istoria Științei al Universității din București. 
Tematic, conferința este structurată în jurul a trei preocupări ale lui Russell: logica, epistemologia şi filosofia minţii. 
Conferința întrunește contribuții ale unor cercetători și cadre didactice de la Universitatea din București, Academia Română, University of Virginia, University of Texas at Austin, Western University Ontario, Concordia University, Universidad de Salamanca, Rheinisch-Westfälische Technische Hochschule Aachen, Universität Paderborn, Instituto Universitario di Studi Superiori din Pavia, Universitatea din Belgrad, Universitatea din Zagreb şi Universitatea Națională Autonomă din Mexic.
La eveniment, UB este reprezentată de profesorii Gheorghe Ştefanov şi Constantin Stoenescu, cadre didactice la Facultatea de Filosofie a UB. Printre conferențiari se numără și nume cunoscute din filosofia contemporană, printre care îi menționăm pe Mark Sainsbury, Angela Mendelovici sau James Cargile.
Prezentările vor avea loc în spațiul virtual, via Zoom. Persoanele interesate să participe sunt rugate să își semnaleze intenția de a lua parte la eveniment, trimițând un e-mail la adresa de e-mail andrei.marasoiu@filosofie.unibuc.ro.
[bookmark: _GoBack]Programul final al conferinței este disponibil aici. De asemenea, mai multe informații despre conferința internațională pot consulta atât pagina Facebook al Seminarului Departamentului de Filosofie Teoretica UniBuc, cât și pagina Philevents. 
